ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου***ΔΕΛΤΙΟ ΤΥΠΟΥ *31/03/2023***

**Παγκόσμια Ημέρα Παιδικού Βιβλίου [2 Απριλίου]**

Μέλη των ΚΑΠΗ του δήμου μας διάβασαν παραμύθια στα παιδιά του 4ου Νηπιαγωγείου

Με  αφορμή την Παγκόσμια Ημέρα Παιδικού Βιβλίου [2 Απριλίου], μέλη  των ΚΑΠΗ του Δήμου μας  φιλοξενήθηκαν  στο 4ο Νηπιαγωγείο της πόλης μας και διάβασαν παραμύθια στα παιδιά. Μικροί και μεγάλοι «ταξίδεψαν» στον μαγικό κόσμο του παραμυθιού και μοιράστηκαν τις σκέψεις και τα συναισθήματά τους από αυτή τη συνάντηση. Μίλησαν επίσης για τη σπουδαιότητα της αγάπης, της θέλησης και της συνεργασίας, αξίες που αναδείχθηκαν από την ιστορία του παραμυθιού. Τέλος σε κοινές ομάδες ζωγράφισαν όλα εκείνα που τους εντυπωσίασαν από την ανάγνωση και ανανέωσαν το ραντεβού τους για τη επόμενη φορά.